Starea de sănătate a Papei Francisc s-a „ameliorat ușor”, anunță Vaticanul. Cum își desfășoară activitatea
Papa Francisc se află în convalescență la Vatican, după o pneumonie gravă care l-a ținut 38 de zile în spital. Deși starea sa s-a „ameliorat ușor”, Suveranul Pontif nu are activități publice programate, oficiază zilnic o slujbă alături de cineva la reședința sa din Sfânta Marta și își continuă recuperarea, cu sprijin medical constant, într-un regim restrâns.